**5. melléklet a 43/2017. (XII.22.) önkormányzati rendelethez[[1]](#footnote-1)95**

**1. A jegyző a településképi véleményét a főépítész szakmai véleményére alapozza az alábbi építési engedéllyel végezhető építési tevékenységek esetében.**

1. Beépítésre szánt területen megvalósuló

a) 500-2000 m2 összes bruttó szintterületű kereskedelmi, ipari, logisztikai rendeltetésű;

b) 500-1000 m2 összes bruttó szintterületű egyéb rendeltetésű;

c) mérettől függetlenül az utasváró,

d) 3-5 önálló rendeltetési egységet tartalmazó

új épület építése.

2. Közterületen, vagy önkormányzati tulajdonban, illetve kezelésben lévő, valamint minden közhasználatú épület építése, bővítése, melynek mérete az építési tevékenység után sem haladja meg a nettó 100,0 m2 alapterületet.

3. Helyi területi védelemmel érintett ingatlanon épület építése, bővítése, bontása, melynek mérete az építési tevékenység után sem haladja meg a nettó 100,0 m2 alapterületet.

4. Helyi egyedi védelemmel érintett ingatlanon épület

a) építése, bővítése, melynek mérete az építési tevékenység után sem haladja meg a nettó 100,0 m2 alapterületet;

b) nem védett épület, épületrész bontása részben, vagy egészben.

5. Helyi területi védelemmel érintett ingatlanokon álló és helyi egyedi védelemmel érintett épületeken új, önálló (homlokzati falhoz rögzített vagy szabadon álló) égéstermék-elvezető kémény építése melynek magassága meghaladja a 6,0 m-t.

6. Helyi területi védelemmel érintett ingatlanokon és helyi egyedi védelemmel érintett épületeken, közterületen vagy önkormányzati tulajdonban illetve kezelésben lévő területen nem emberi tartózkodásra szolgáló építmény építése, bővítése, melynek mérete az építési tevékenység után meghaladja a nettó 100 m3 térfogatot és 4,5 m gerincmagasságot.

7. Szobor, emlékmű, kereszt, emlékjel építése, elhelyezése, bontása, ha annak talapzatával együtt mért magassága meghaladja a 6,0 m-t.

8. Emlékfal építése, bontása melynek talapzatával együtt mért magassága meghaladja a 3,0 m-t.

9. Közterületen megfelelőség igazolással vagy teljesítmény-nyilatkozattal és jóváhagyott műszaki specifikációval nem rendelkező építményszerkezetű, vagy tömegtartózkodás céljára nem szolgáló, vagy legfeljebb 180 napig fennálló

a) rendezvényeket kiszolgáló színpad, színpadi tető, lelátó, mutatványos, szórakoztató, vendéglátó, kereskedelmi, valamint előadás tartására szolgáló építmény;

b) kiállítási vagy elsősegélyt nyújtó építmény;

c) levegővel felfújt vagy feszített fedések (sátorszerkezetek);

d) ideiglenes fedett lovarda

építése.

10. A 6,0 m vagy annál nagyobb magasságú, a 60 m3 vagy annál nagyobb térfogatú siló, ömlesztettanyag-tároló, nem veszélyes folyadékok tárolója, nem veszélyes anyagot tartalmazó, nyomástartó edénynek nem minősülő, föld feletti vagy alatti tartály, tároló elhelyezéséhez szükséges építmény építése, meglévő felújítása, helyreállítása, átalakítása, korszerűsítése, bővítése.

11. Veszélyes folyadék tárolója, veszélyes anyagot tartalmazó föld feletti vagy alatti tartály, tároló elhelyezéséhez szükséges építmény építése, meglévő felújítása, helyreállítása, átalakítása, korszerűsítése, bővítése mérethatár korlátozás nélkül.

12. Közterületen, vagy önkormányzati tulajdonban, illetve kezelésben lévő területen közhasználatú vízmedence, fürdőmedence, tó építése mérethatár korlátozás nélkül.

13. Közterületen, vagy önkormányzati tulajdonban, illetve kezelésben lévő területen a telek természetes terepszintjének – építési tevékenységgel összefüggő – 1,0 m-t meghaladó, végleges jellegű megváltoztatása.

14. Közterületen, vagy önkormányzati tulajdonban, illetve kezelésben lévő területen támfal építése, bővítése, meglévő felújítása, helyreállítása, átalakítása, korszerűsítése, megváltoztatása, melynek mérete az építési tevékenységgel meghaladja a rendezett alsó terepszinttől számított 1,0 m magasságot.

15. Közterületen vagy helyi területi védelemmel érintett ingatlanokon és helyi védelemmel érintett épületeken zászlótartó oszlop (zászlórúd) építése, bontása melynek terepszinttől mért magassága meghaladja a 6,0 métert.

16. Helyi területi védelemmel érintett ingatlanokon és helyi egyedi védelemmel érintett ingatlanokon az építési tevékenységhez szükséges, annak befejezését követően elbontandó bruttó 50 m3 térfogatot meghaladó felvonulási építmény építése.

17. Helyi területi védelemmel érintett ingatlanokon és a helyi egyedi védelemmel érintett épületeken, ingatlanokon elektronikus hírközlési építmény:

a) műtárgynak minősülő önálló antennatartó szerkezet létesítése, ha annak bármely irányú mérete meghaladja a bruttó 6,0 m-t, vagy

b) az antennatartó szerkezet méretétől függetlenül a szerkezetre antenna felszerelése, ha az antenna bármely irányú mérete meghaladja a 4,0 m-t.

**2. A jegyző a településképi véleményét a városi tervtanács szakmai véleményére alapozza az alábbi építési engedéllyel végezhető építési tevékenységek esetében.**

A polgármester településképi véleményét a helyi építészeti és műszaki tervtanács szakmai véleményére alapozza az alábbi építési engedéllyel végezhető építési tevékenységek esetében:

1. Bármely területen megvalósuló

a) 2000 m2 összes bruttó szintterület meghaladó kereskedelmi, ipari, logisztikai rendeltetésű;

b) 1000 m2 összes bruttó szintterület meghaladó egyéb rendeltetésű;

c) ötnél több önálló rendeltetési egységet tartalmazó új épület építése.

2. Közterületen, vagy önkormányzati tulajdonban, illetve kezelésben lévő területen, valamint minden közhasználatú épület építése, bővítése, melynek mérete az építési tevékenység után meghaladja a nettó 100,0 m2 alapterületet.

3. Helyi területi védelem alá helyezett területen lévő ingatlanon épület építése, bővítése, melynek mérete az építési tevékenység után meghaladja a nettó 100,0 m2 alapterületet.

4. Helyi területi védelem alá helyezett területen lévő ingatlanokon és a helyi egyedi védelem alá helyezett épület

a) építési engedélyköteles bővítése, amennyiben az építési tevékenység a közterületre néző homlokzati megjelenést befolyásolja;

b) építési engedélyköteles építése, bővítése, melynek mérete az építési tevékenység után meghaladja a nettó 100,0 m2 alapterületet.

5. Tömbtelken vagy úszótelken épület építése, bővítése.

6. Minden olyan építési engedéllyel végezhető építési tevékenység, melyet a főépítész vagy a polgármester a településképi véleményének kialakításához a tervtanács elé utal.

1. 95 Módosította a 32/2021. (X.27.) önkormányzati rendelet 18.§ (4) bekezdése [↑](#footnote-ref-1)